Mastodon



Mastodon sen programa ji netodom. Yonguyen de Mastodon abil na xupan plu mesaje finfe 500 ixara (har or nenhar imaje). Kos to, Mastodon sen servi fe lilblogu.

Yonguyen abil na folo alo yonguyen cel na asan oko tesu mesaje. Kos to, Mastodon pia sen sosyal neto.

Mastodon sen huru programa. To mena ki moy person abil na oko kodi de Mastodon, ji moyun te pia abil na yongu programa ji na funsyongi to in alo komputatorali servitul. Yonguyen in un servitul abil na folo ji komunika ton yonguyen in alo servitul.

Mastodon sen maxim yongudo aloopsyon fe Twitter. Mastodon no hare multi sifa hu ren no suki da tem Twitter. Fe misal, Mastodon sen discentroli: no hay un firma or un dexa hu da hare moy servitul har Mastodon. To mena ki estato no abil na asan total bloki Mastodon (koski cel to, ren musi na ewreka ji na bloki moy servitul).